A Bíróság (tizedik tanács) 2013. november 21-i végzése – Kuwait Petroleum Corp., Kuwait Petroleum International Ltd, Kuwait Petroleum (Nederland) BV kontra Európai Bizottság
(C-581/12. P. sz. ügy)1
(Fellebbezés – Kartellek – Az útépítési bitumen holland piaca – Az útépítéshez használt bitumen bruttó árának rögzítése – Az útépítőknek adott engedmény meghatározása – 2002. évi engedékenységi közlemény – 23. pont, b) alpont, utolsó albekezdés – Részleges mentesség – Az Európai Bizottság előtt korábban ismeretlen tényekre vonatkozó bizonyíték – Nyilvánvalóan elfogadhatatlan vagy nyilvánvalóan megalapozatlan fellebbezés)
Az eljárás nyelve: angol
Felek
Fellebbezők: a Kuwait Petroleum Corp., a Kuwait Petroleum International Ltd, a Kuwait Petroleum (Nederland) BV (képviselők: D. Hull solicitor és G. Berrisch Rechtsanwalt)
A másik fél az eljárásban: az Európai Bizottság (képviselők: F. Ronkes Agerbeek és P. Van Nuffel meghatalmazottak)
Tárgy
A Törvényszék (hatodik tanács) T-370/06. sz., Kuwait Petroleum és társai kontra Bizottság ügyben 2012. szeptember 27-én hozott ítélete ellen benyújtott fellebbezés, amelyben a Törvényszék elutasította az útépítéshez használt bitumen hollandiai bruttó árának, valamint a kartellben részt vevő útépítők számára egységes minimum árkedvezménynek, a többi útépítő számára ennél alacsonyabb maximum árkedvezménynek a rögzítésére irányuló megállapodásokra vonatkozóan az EK 81. cikk alkalmazására vonatkozó eljárásban (COMP/F/38.456 Bitumen – Hollandia-ügy) 2006. szeptember 13-án hozott C(2006) 4090 végleges bizottsági határozat részleges megsemmisítése iránti kérelmet – A felperesekkel szemben kiszabott bírságok összegének csökkentése
Rendelkező rész
A Bíróság a fellebbezést elutasítja.
A Bíróság a Kuwait Petroleum Corp.-t, a Kuwait Petroleum International Ltd-t és a Kuwait Petroleum (Nederland) BV-t kötelezi a költségek viselésére.
____________
1 HL C 55., 2013.2.23.